เกาลัดไทย เป็นได้ทั้งไม้ผลและไม้ประดับไปในตัว
เกาลัดไทย เป็นไม้ยืนต้น ที่จัดว่าเป็นได้ทั้งไม้ผลและไม้ประดับไปในตัว เพราะนอกจากคนทั่วไปจะปลูกเพื่อนําผลเกาลัดมาคั่วรับประทานเป็นอาหารประเภทธัญพืชแล้ว บรรดานักสะสมพรรณไม้ยังนิยมสะสมไว้เป็นไม้มงคลและไม้ประดับสวนหน้าบ้าน เพราะมีผลที่มีสีสันแสดส้มสวยงาม ใบหนา ใหญ่ สีเขียววาววับ และยังให้ดอกสีชมพูงามตา